Barnestolen af modellen Hamax fejlede, fordi en bolt bag på beslaget knækkede. Producenten tilbyder derfor forhandlere og forbrugere at få ombyttet beslaget på cykelstolen, skriver Tænk. - Det er yderst problematisk, at Hamax igen har problemer med så vitale dele som beslagene, der jo skal sikre, at stolen og dermed barnet ikke falder af cyklen, siger ingeniør i Forbrugerrådet Helen Amundsen. Hamax har på baggrund af testen skiftet beslaget på de cykelstole, der lå på lageret hos den danske importør og tilbyder nu cykelforhandlere samme mulighed. Hamax tilbyder også ombytning til forbrugere, der har købt stolen i 2011. - Forbrugere, der er bange for, om beslaget holder, trods det at vi ikke har fået reklamationer, kan henvende sig til forhandleren og få ombyttet beslaget, siger administrerende direktør Odd Sverre Mathisen til Tænk.

Opsummering:
En barnestol til cykler fra producenten Hamax er dumpet i en
test i Forbrugerrådets medlemsblad Tænk.